અમેરિકાની પૂર્વ પ્રથમ મહિલા મિશેલ ઓબામાના પુસ્તક 'બીકમિંગ' 13 નવેમ્બરે લોન્ચ થશે. મિશેલે પોતાના આ પુસ્તકમાં દરેક એ વાતનો ઉલ્લેખ કર્યો છે જે તેમણે આઠ વર્ષો દરમિયાન વ્હાઈટ હાઉસમાં રહીને અનુભવ કર્યો હતો. આ ઉપરાંત તેમણે પોતાના વ્યક્તિગત જીવન સાથે જોડાયેલા એવા ઘણા પાસાંઓને સ્પર્શ્યા જેના વિશે અત્યાર સુધી કોઈને પણ ખબર નહોતી. પોતાના પુસ્તકમાં મિશેલ ઓબામાએ પોતાના ગર્ભપાત વિશે તો વાત કરી છે ઉપરાંત તેમણે આમાં એ પણ જણાવ્યુ છે કે તેમની બંને પુત્રીઓ માલિયા અને સાશા આઈવીએફની મદદથી જન્મી છે.